ไม่ฉ้อราษฎร์ (แต่) บังหลวง
เป็นข่าวเล็กๆที่สอดแทรกอยู่ในเนื้อข่าวการเมือง,หลังที่ประชุมสภานิติบัญญัติแห่งชาติ (สนช.) มีมติเห็นชอบ ร่างข้อบังคับประมวลจริยธรรม สนช. และกรรมาธิการ ท่วมท้นเป็นเอกฉันท์ 160 ต่อ 0 เสียง,เป็นร่างข้อบังคับที่ล้อกับบทบัญญัติของรัฐธรรมนูญ มีทั้งหมด 45 ข้อ,ข้อสำคัญที่ สนช.หลายคนอาจมองว่าเป็นอุปสรรคปัญหาที่สุด คือข้อ 23 กำหนดให้ สนช. อุทิศเวลาแก่ทางราชการ ไม่เบียดบังเวลาราชการไปประกอบธุรกิจเพื่อประโยชน์ส่วนตัว,ข้อกำหนดนี้กระทบถึงสมาชิก สนช.หลายคนที่ประกอบธุรกิจในภาคเอกชน อาจมีปัญหาขาดคุณสมบัติหากต้องไปประกอบธุรกิจสำคัญของตัวเองในเวลาราชการ,มีคำอธิบายจาก คุณกล้านรงค์ จันทิก ประธานคณะกรรมาธิการพิจารณาร่างข้อบังคับประมวลจริยธรรม สนช. ว่า สมาชิก สนช.ยังสามารถยื่นลาต่อประธาน สนช. ได้เหมือนที่เคยปฏิบัติมา โดยจะไม่ถือว่าขาดคุณสมบัติ,สำหรับร่างข้อบังคับนี้ต้องใช้ควบคู่ไปกับข้อบังคับการประชุม ของ สนช.,ที่มีระเบียบกำหนดไว้ชัดเจนว่า สมาชิกแต่ละคนสามารถขาดประชุมได้ปีละกี่ครั้ง,อย่างที่เห็นหากยังจำกันได้ ก่อนหน้านี้ไม่นาน มีเสียงวิพากษ์วิจารณ์ถึงความทุ่มเททำงานในฝ่ายนิติบัญญัติ ที่สื่อมวลชนประจำรัฐสภานำออกมาเปิดเผย กับรายชื่อ 7 สนช.ที่ขาดประชุมมากที่สุด ปีหนึ่งมี 365 วัน,แต่ขอลาประชุมไปค่อนปี,ยอมเสียสละเวลาอันมีค่าของพวกท่านมาประชุมเพียงไม่กี่วันเท่านั้น,โดยเฉพาะอย่างยิ่งกับคนใกล้ตัวของท่านผู้นำเอง ที่ถูกวิจารณ์ไปทั้งบ้านทั้งเมือง,สิ่งที่ทำเอาผู้คนถึงกับอ้าปากค้าง ก่อนร่างข้อบังคับประมวลจริยธรรมฯจะผ่านมติที่ประชุม สนช. มันมีคำแปรญัตติของสมาชิก สนช.ในภาคธุรกิจ เสนอให้ไม่ต้องกำหนดกฎเกณฑ์วันลา,พูดง่ายๆคือลาได้แบบ Unlimited ไร้ข้อจำกัดว่างั้นเหอะ,อยากให้ย้อนกลับไปดูคำให้สัมภาษณ์ของ นายกฯประยุทธ์ จันทร์โอชา ตอนแต่งตั้ง สนช. ที่ถูกโจมตีหนักเรื่องการแต่งตั้งแต่ทหาร ตำรวจ ข้าราชการ วัยใกล้เกษียณ และบรรดาตัวแทน กลุ่มทุนทั้งหลาย,จะทุ่มเทเวลามาทำหน้าที่สำคัญ ในการออกกฎหมายปีละหลายร้อยฉบับไหวหรือ,ท่านนายกฯก็ยืนยันเสียงแข็งว่า สนช.ที่ได้รับการแต่งตั้งทุกคน ต้องทุ่มเทการทำงานให้กับสภา ให้กับฝ่ายนิติบัญญัติ,ใครทำไม่ได้ก็ไม่สมควรเป็น สนช.อีก,แล้ววันนี้เป็นอย่างไร บุคคลที่ท่านแต่งตั้งมาเองกับมือ ได้ทุ่มเทเวลาทำงานให้กับสภา ให้กับฝ่ายนิติบัญญัติสมดังที่ท่านตั้งใจเอาไว้หรือไม่,แม้กรณีนี้จะไม่ถือว่าเป็นการฉ้อราษฎร์ เพราะไม่ได้กระทำทุจริตคอร์รัปชัน,แต่น่าจะถือว่าเป็นการบังหลวงได้ ที่เอาเวลาของทางราชการ ไปหาประโยชน์ทางธุรกิจ หรือทางอื่น,มันจะกลายเป็นว่าที่ได้เข้ามา ก็เพื่อสร้างเครือข่าย ขยายธุรกิจกันเท่านั้น,เพลิงสุริยะ
หลังที่ประชุมสภานิติบัญญัติแห่งชาติ (สนช.) มีมติเห็นชอบ ร่างข้อบังคับประมวลจริยธรรม สนช. และกรรมาธิการ ท่วมท้นเป็นเอกฉันท์ 160 ต่อ 0 เสียง
กล้าได้กล้าเสีย,เพลิงสุริยะ,สนช.,ข้อบังคับ,จริยธรรม,ราชการ